L 28/18
DA
Den Europæiske Unions Tidende
31.1.2023
Artikel 10 Fiskeriindsatsbegrænsninger i ICES-afsnit 7e 1.
I bilag II er fastsat de tekniske aspekter af de rettigheder og forpligtelser, der vedrører forvaltningen af tungebestanden i ICES-afsnit 7e i den periode, der er omhandlet i artikel 1, stk.
2, litra b). 2.
På anmodning af en medlemsstat i overensstemmelse med bilag II, punkt 7.4, kan Kommissionen vedtage en gennemførelsesretsakt, hvorved den tildeler denne medlemsstat et antal ekstra havdage ud over dem, der er omhandlet i bilag II, punkt 5, hvor den kan give et fiskerfartøj, der fører dens flag, tilladelse til at være til stede i ICES-afsnit 7e med regulerede redskaber om bord.
Kommissionen vedtager nævnte gennemførelsesretsakt efter undersøgelsesproceduren, jf. artikel 57, stk. 2. 3.
Kommissionen kan på anmodning fra en medlemsstat ved hjælp af gennemførelsesretsakter tildele den pågældende medlemsstat op til højst tre dage i perioden den 1. februar 2023-31. januar 2024 ud over dem, der er omhandlet i bilag II, punkt 5, hvor et fiskerfartøj må være til stede i ICES-afsnit 7e, på grundlag af et forbedret program for videnskabelig observatørdækning, jf. bilag II, punkt 8.1.
Den foretager tildelingen på grundlag af den beskrivelse, som medlemsstaten forelægger i overensstemmelse med bilag II, punkt 8.3, og efter høring af STECF.
Nævnte gennemførelsesretsakt vedtages efter undersøgelsesproceduren, jf. artikel 57, stk.
2.
Artikel 11 Foranstaltninger gældende for havbarsfiskeriet i ICES-afsnit 4b, 4c og 6a samt ICES-underområde 7 1.
Det er forbudt for EU-fiskerfartøjer samt erhvervsfiskere, der fisker fra kysten, at fiske efter havbars (Dicentrarchus labrax) i ICES-afsnit 4b og 4c og i ICES-underområde 7 eller at beholde om bord, omlade, flytte eller lande havbars, der er fanget i nævnte område. 2.
Forbuddet i stk.
1 finder ikke anvendelse på bifangster af havbars, der tages i det erhvervsmæssige fiskeri med vod og garn fra kysten.
Denne undtagelse gælder kun for et historisk antal strandvod, der er fastsat på niveauet før 2017.
Der må i det erhvervsmæssige fiskeri med vod og garn fra kysten ikke fiskes målrettet efter havbars, og det er kun tilladt at lande havbars, der er taget som uundgåelige bifangster. 3.
Uanset stk.
1 kan EU-fiskerfartøjer i januar 2023 og fra den 1. april til den 31. december 2023 i ICES-afsnit 4b, 4c, 7d, 7e, 7f og 7h fiske efter, beholde om bord, omlade, flytte eller lande havbars, der er fanget i nævnte områder med følgende redskaber og inden for følgende begrænsninger: a) ved anvendelse af bundtrawl (33): for uundgåelige bifangster på ikke over 3,8 ton pr. fiskerfartøj og pr. år og 5 % af vægten af de samlede fangster af marine organismer om bord, der er fanget af det pågældende fiskerfartøj pr. fangstrejse b) ved anvendelse af vod (34): for uundgåelige bifangster på ikke over 3,8 ton pr. fiskerfartøj og pr. år og 5 % af vægten af de samlede fangster af marine organismer om bord, der er fanget af det pågældende fiskerfartøj pr. fangstrejse c) ved anvendelse af kroge og liner (35): ikke over 6,2 ton pr. fiskerfartøj d) ved anvendelse af faststående garn (36): for uundgåelige bifangster på ikke over 1,6 ton pr. fiskerfartøj.
De i første afsnit, litra c), fastsatte undtagelser gælder for EU-fiskerfartøjer, der har registreret fangster af havbars ved anvendelse af kroge og liner i perioden fra den 1. juli 2015 til den 30. september 2016.
(33) (34) (35) (36)
Alle typer bundtrawl (OTB, OTT, PTB, TBB, TBN, TBS og TB).
Alle typer vod (SSC, SDN, SPR, SV, SB og SX).
Alt fiskeri med langliner eller stang og snøre (LHP, LHM, LLD, LL, LTL, LX og LLS).
Alle faststående garn og ruser (GTR, GNS, GNC, FYK, FPN og FIX).